OpenLLM-France/wikimedia huggingface dataset:
# İrfan Değirmenci

İrfan Değirmenci (Ankara, 3 de novembre de 1977), és un periodista, presentador de notícies i polític turc ,conegut per les seves opinions socialdemòcrates i d'esquerres. İrfan Değirmenci va completar la seva educació primària i secundària a l'Ankara TED College. İrfan Değirmenci va completar la seva formació universitària a la Universitat d'Ankara, Departament de Periodisme. İrfan Değirmenci va començar la seva vida professional l'any 1996 com a reporter d'una emissora de ràdio local d'Ankara. İrfan Değirmenci es va traslladar a ATV l'any 2001 i va treballar com a assistent de notícies i reporter per al presentador de notícies Ali Kırca. El 2002, İrfan Değirmenci va ser nomenat a STAR TV amb el seu company Fatih Portakal, que és 10 anys més gran que ell, i hi va treballar com a reporter fins al 2003. İrfan Değirmenci va ser nomenat a CNN Türk la temporada 2003-2004 i hi va treballar com a reporter. Entre 2004 i 2007, İrfan Değirmenci va treballar com a reporter a Kanal D amb el seu company i amic Fatih Portakal, que és deu anys més gran que ell. El setembre de 2007, İrfan Değirmenci va ser nomenat a FOX TV juntament amb la seva col·lega i presentadora de notícies Nazlı Tolga, que és dos anys més jove que ell. Entre el 2007 i el 2010, la seva amiga Nazlı Tolga va estar presentant els informatius de la tarda de FOX TV, mentre que İrfan Değirmenci presentava les notícies del matí del mateix canal. İrfan Değirmenci va continuar el seu deure a FOX TV fins a l'1 d'abril de 2010. İrfan Değirmenci va deixar FOX TV l'1 d'abril de 2010 i es va transferir de nou a Kanal D. İrfan Değirmenci va presentar les notícies del matí de Kanal D entre l'1 d'abril de 2010 i el 10 de febrer de 2017. El 10 de febrer de 2017, per motius polítics, el treball i el programa de sis anys i mig d'İrfan Değirmenci a Kanal D es va acabar. İrfan Değirmenci va treballar com a escriptor de llibres i columnista per a publicacions independents turques entre 2017 i 2019. En aquest procés, İrfan Değirmenci es va convertir en candidat a diputat d'Eskişehir del Partit Popular Republicà; no obstant això, no va poder entrar al parlament. Després que el veterà periodista turc Uğur Dündar es retirés de la seva professió a causa del límit d'edat, İrfan Değirmenci va ser traslladat a HALK TV el 30 de març de 2019. İrfan Değirmenci presenta les notícies de la tarda de Halk TV des de l'1 d'abril de 2019. İrfan Değirmenci també valora les seves notícies a Twitter. İrfan Değirmenci viu actualment a Ankara i la seva germana gran Şule Değirmenci Ertürk és dietista a Ankara.

## Programes de televisió presentats

* İrfan Değirmenci ile Çalar Saat (FOX TV - 2007/2010)
* İrfan Değirmenci ile Kanal D Haber Günaydın (Kanal D - 2010/2017)
* İrfan Değirmenci ile Halk TV Ana Haber (Halk TV - 2019-...)
# Oyiakiris

Els oyiakiris (o benis) són un clan ijaw que viuen a l'estat de Bayelsa, al sud de Nigèria.
Els avantpassats dels oyiakiris eren descendents d'Opu-Beni, el principal avantpassat ijaw que es va assentar a la zona de Benin City, ciutat de la que és originària el clan oyiakiri. Segons les tradicions obotebes Orumo va viure primer a Aboh, des d'on va emigrar al centre del delta del Níger i va esdevenir el primer avantpassat dels oyiakiris.

## Història

El clan oyiakiri es va fundar al segle xv. El nom de oyiakiri prové del fill d'Orumo, Oya. Els avantpassats dels oyiakiris van fundar les ciutats de Toru-Ibeni, Ayama-Beni, Adagbabiri, Odoni, Onya, Obukoro, Ogbo-Oru, Gbaranbiri, Ibutibe i Orubiri.

## Referències

* 1 2 3 4 oyiakiris a ijawland
# Streblomastix

Streblomastix és un gènere de protists excavats del fílum Metamonada. És simbiòtic i viu a l'estómac dels tèrmits i altres insectes i, junt amb altres protists els ajuda a digerir la cel·lulosa de la fusta. Aquest organisme té forma de pala, amb el seu estómac a la part posterior i els flagels a l'extrem anterior. Fa uns 100 μm de longitud i es mou mitjançant els flagels.

## Referències

* www.microscopy-uk.org.uk
* http://www.ucmp.berkeley.edu/protista/basalprotists.html
# Trenčianske Jastrabie

Trenčianske Jastrabie és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1269.
# Exempli gratia

E. g. (exempli gratia, pronunciat /ek'sempli 'gratia/) és una abreviatura llatina que s'empra sovint en l'escriptura en anglès, especialment amb finalitats didàctiques.
Exempli gratia és una locució llatina que significa literalment ‘donat com a exemple’.
Fora de contextos anglòfons alguns autors, com José Martínez de Sousa, recomanen no usar exempli gratia, per no ser una expressió habitual.
És equivalent a l'abreviatura p. ex. (per exemple) utilitzada en català, o v. gr. (verbi gratia),

## Referències

* ↑ «Copia archivada». Arxivat de l'original el 29 de novembre de 2013. [Consulta: 13 desembre 2013].

## Vegeu també

* Id est (i. e.)
# Les Abrets-en-Dauphiné

Les Abrets-en-Dauphiné és un municipi nou francès, situat a la regió d'Alvèrnia-Roine-Alps, al departament de la Isèra. L'1 de gener de 2016, es va crear per la fusió de Les Abrets, La Bâtie-Divisin i Fitilieu, que es converteixen en municipis delegats. La seu administrativa és a Les Abrets.

## Referències

* ↑ Arrêté du 30 décembre 2015 portant création de la commune nouvelle de Les Abrets en Dauphiné (francès)
# Louis Durand

Jean-Nicolas-Louis Durand (París, 18 de setembre de 1760 – Thiais, 31 de desembre de 1834) va ser un autor, professor i arquitecte francès.
Va ser un professor influent que advocava per la funcionalitat i l'economia. Va treballar a l'oficina d'Étienne-Louis Boullée durant algun temps i va publicar dos llibres:
* 1799-1801: "Receuil et parallele des édifices en tout genre, anciens et modernes" Aquest primer llibre conté exemples arquitectònics antics i moderns, tots els plànols estan a la mateixa escala.
* 1802-1805 : "Precis des leçons d'architecture données à l'ecole polythechnique" En el primer volum s'exposa un complet mètode per a projectar i un altre mètode per a analitzar un edifici. Per a analitzar un projecte hom ha d'anar del detall al complet. Per a compondre un projecte, hom ha d'anar del complet als detalls. En el segon volum analitza els diferents edificis que componen una ciutat.

## Bibliografia

* Szambien Werner, Jean-Nicolas-Louis Durand, 1760-1834 : de l'imitation à la norme, Éditions PICARD, Paris, 1984. ISBN 2708400983 i ISBN 9782708400986

## Enllaços externs

* J. N. L. Durand. «Marche à suivre dans la composition d'un projet quelconque» (pdf). [Consulta: 29 agost 2007].
* J. N. L. Durand. «Recueil et parallèle des édifices de tout genre, anciens et modernes (4 tomes), dit le Grand Durand». [Consulta: 2 juny 2008].
* A Google Books : Précis des leçons d'architecture: données à l'École royale polytechnique (premier volume) par Jean-Nicolas-Louis Durand - 1840
# Zmala

«Zmala» té aquests significats:
* Zmala (tribu), tribu d'Algèria
* Zmala o Smala, sistema estratègic francès a Algèria
# Panasonic (equip ciclista)

El Panasonic és un antic equip ciclista neerlandès que va existir entre 1984 i 1992. L'equip era patrocinat per l'empresa Panasonic. L'equip es formà el 1984 de la mà de Peter Post, arran de l'escissió de l'equip TI-Raleigh, que tingué com a conseqüència la creació de dues estructures diferents: el Kwantum Hallen, amb Jan Raas al capdavant, i el Panasonic.
L'equip es va dissoldre a la fi de la temporada 1992, ja que tot i alguns rumors sobre possibles acords amb altres patrocinadors, com ara Toyota, finalment no es materialitzà cap acord.

## Principals victòries

* Campionat de Zuric: Phil Anderson (1984), Viatxeslav Iekímov (1992)
* Tour de Flandes: Johan Lammerts (1984), Eric Vanderaerden (1985)
* Gant-Wevelgem: Eric Vanderaerden (1985), Teun van Vliet (1987)
* París-Tours: Phil Anderson (1986)
* París-Roubaix: Eric Vanderaerden (1987), Jean-Marie Wampers (1989), Eric Van Lancker (1990)
* Amstel Gold Race: Eric Van Lancker (1989), Olaf Ludwig (1992)
* Lieja-Bastogne-Lieja: Eric Van Lancker (1990)
* Gran Premi de les Amèriques: Eric Van Lancker (1991)
* Wincanton Classic: Eric Van Lancker (1991)

### Grans Voltes

| Tour de França: 11 participacions (1984, 1985, 1986, 1987, 1988, 1989, 1990, 1991, 1992) 12 victòries d'etapa : 2 el 1985: Eric Vanderaerden (2) 3 el 1985: Johan Lammerts, Eric Vanderaerden (2) 2 el 1986: Johan van der Velde, Eddy Planckaert 1 el 1987: Erik Breukink 1 el 1989: Erik Breukink 1 el 1990: Olaf Ludwig 1 el 1991: Viatxeslav Iekímov 1 el 1992: Olaf Ludwig 4 classificacions secundàries: Classificació dels joves: Erik Breukink (1988), Eddy Bouwmans (1992) Classificació per punts: Eric Vanderaerden (1986), Olaf Ludwig (1990) | Giro d'Itàlia 5 participacions (1986, 1987, 1988, 1989, 1990) 12 victòries d'etapa: 2 el 1986: Johan van der Velde, Eric Van Lancker 3 el 1987: Erik Breukink, Eddy Planckaert, Robert Millar 2 el 1988: Erik Breukink, Urs Freuler 4 el 1989: Jean-Paul Van Poppel (2), Urs Freuler (2) 1 el 1990: Allan Peiper 1 classificació secundària: Gran Premi de la muntanya: Phil Anderson ([1987) | Volta a Espanya 3 participacions (1985, 1986, 1991) 6 victòries d'etapes : 3 el 1985: Bert Oosterbosch, Eddy Planckaert (2) 3 el 1986: Robert Millar, Eddy Planckaert (2) |

## Principals corredors

* Phil Anderson
* Eddy Planckaert
* Steven Rooks
* Theo De Rooy
* Eric Van Lancker
* Erik Breukink
* Eric Vanderaerden
* Rudy Dhaenens
* Maurizio Fondriest
* Olaf Ludwig

## Referències

* ↑ «El Ti-Raleigh será Panasonic por cuatro millones de dólares». El Mundo Deportivo, 20-07-1983. [Consulta: 28 juliol 2009].
* ↑ «Financial Scene for Tour de France Teams: Lots of Valleys» (en anglès). The New York Times, 15-07-1992.

## Enllaços externs

* Plantilles i resultats a memoire-du-cyclisme.eu
* Plantilles i resultats a cyclebase.nl
* Plantilles i resultats a cyclebase.nl
# Streda nad Bodrogom

Streda nad Bodrogom és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1273.
# Triumviri capitales

Triumviri capitales van ser uns magistrats regulars romans.
Se suposa que van començar a exercir després de l'any 292 aC a proposta de Luci Papiri, tribú de la plebs o potser pretor segons les fonts. Es podria tractar de Luci Papiri Cursor que va ser pretor el 292 aC i podria ser el que va proposar la creació d'aquests càrrecs.
Els Triumviri capitales eren elegits pels comicis amb la llei Papiria de triumviris capitalibus. Van substituir als quaestores parricidii en la major part de les seves funcions: tenien l'encàrrec d'investigar tots els crims capitals, rebre informacions i en el seu cas detenir al culpable i tancar a la presó a tots els criminals que poguessin descobrir i detenir. Els corresponia la vigilància de les presons i de les execucions. Estaven supeditats al pretor urbà. Les execucions acostumaven a ser l'estrangulament a la presó pels ciutadans romans i per les dones, i la crucifixió pels esclaus, que es realitzaven sempre sota la seva supervisió. Junt amb els edils havien de conservar la pau publica i prevenir les reunions il·legals o delictives; també imposaven els pagaments a l'estat de les multes a les que havien estat condemnats alguns ciutadans.
Feien també funcions de policia a Roma, recorrien els carrers de nit i detenien a les persones que causaven aldarulls. Com a encarregats de la vigilància de la ciutat tenien l'obligació d'acudir immediatament en cas d'incendi. Tenien la seva seu propera a la columna Maenia, dins del Comitium, al nord-est del Fòrum Romà. En temps de l'Imperi Romà, les seves funcions van ser assumides pel Prefecte de vigilància.

## Referències

* 1 2 Smith, William (ed.). «Tresviri». A Dictionary of Greek and Roman Antiquities (1890). [Consulta: 15 abril 2022].
* ↑ Ciceró. Pro Cluentio, XIII, 39
# José Fernando Marqués Martín

Fernando Marqués (Madrid, 4 de desembre de 1984) és un exfutbolista madrileny, que ocupava la posició de migcampista. Ha estat internacional amb la selecció espanyola sub-20.

## Trajectòria

Format al planter del Rayo Vallecano, hi debuta amb el primer equip vallecà a la temporada 02/03, en la qual suma 10 partits de la màxima categoria, així com 25 més a la campanya següent, ara a Segona Divisió. L'estiu de 2004 fitxa pel Racing de Santander, on la indisciplina li treu el favor de l'entrenador, sent cedit a l'Atlètic de Madrid per sis mesos.
Sense massa partits ni al Racing de Santander ni a l'Atlètic de Madrid, és cedit al CE Castelló i posteriorment marxa a l'Iraklis Thessaloniki grec.
Al juny del 2009, el madrileny arriba a un acord amb el Celtic Glasgow per fer-hi una prova, que no duria enlloc. Al mes d'agost del mateix any, realitza una altra prova per al RCD Espanyol, amb qui si s'arriba a un acord de contracte per a la temporada 09/10.

## Referències

* ↑ http://www.notasdefutbol.com/racing-de-santander/fernando-marques-ejemplo-de-indisciplina Fernando Marqués, ejemplo de indisciplina (castellà)
* ↑ «Celts Agree £3.8M Fortune Fee». Daily Express, 26-06-2009.
* ↑ «Marqués será el siguiente fichaje (Marqués will be next signing)» (en castellà). RCD Espanyol, 25-08-2009. Arxivat de l'original el 2011-09-28. [Consulta: 20 gener 2010].

## Enllaços externs

* Fitxa del jugador
# Fernand Coulibaly

Fernand Coulibaly (Ségou, 1 d'agost de 1971) és un exfutbolista malià de la dècada de 1990.
Fou internacional amb la selecció de futbol de Mali.
Pel que fa a clubs, destacà a nombrosos clubs turcs com Adana Demirspor, Gaziantepspor, Ankaragücü i Denizlispor. Adoptà la nacionalitat turca amb el nom Muhammed Doğan.

## Referències

* ↑ «African Nations Cup 1994 - Final Tournament Details».
* ↑ «FERNAND COULIBALY - Player Details TFF».
* ↑ TangoFoot. «TangoFoot - Fernand COULIBALY - Laval» (en francès).
* ↑ Fernand Coulibaly a National-Football-Teams.com (anglès)
* ↑ «Türk olan yabancı futbolcular - Sayfa 24 - Galeri - Spor Magazin - 5 Mayıs 2018 Cumartesi». fotomac.com.tr.
# Lourenswalsita

La lourenswalsita és un mineral de la classe dels silicats. Rep el seu nom del Dr. Lourens Wals, col·leccionista de minerals de Turnhout, Bèlgica.

## Característiques

La lourenswalsita és un silicat de fórmula química (K,Ba)₂(Ti,Mg,Ca,Fe)₄(Si,Al,Fe)₆O$_{14}$(OH)₁₂. Cristal·litza en el sistema hexagonal. Es troba en forma de flocs hexagonals molt prims, els quals formen rosetes.
Segons la classificació de Nickel-Strunz, la lourenswalsita pertany a «09.EJ - Fil·losilicats sense classificar» juntament amb la middendorfita.

## Formació i jaciments

Va ser descoberta l'any 1987 a la pedrera Diamond Jo, a Magnet Cove, al Comtat de Hot Spring (Arkansas, Estats Units), l'únic indret on ha estat trobada, i a on sol trobar-se associada a altres minerals com: labuntsovita, delindeïta, pectolita, barita, piroxens, titanita, esfalerita i feldespat.

## Referències

* ↑ «Lourenswalsite» (en anglès). Mindat. [Consulta: 11 octubre 2016].
* 1 2 «Lourenswalsite» (en anglès). Handbook of Mineralogy. [Consulta: 11 octubre 2016].
# Zmeurată

La zmeurată (pronunciació en romanès: [zme.uˈratə]) és una beguda alcohòlica romanesa produïda a partir de gerds (zmeură en romanès), sucre i alcohol.

## Referències

* ↑ «Definition of zmeurată» (en romanès). DEX on line. Arxivat de l'original el 2016-03-03. [Consulta: 28 desembre 2021].
# Otomys typus

Otomys typus és una espècie de mamífer rosegador de la família dels múrids. Viu a altituds d'entre 1.800 i 4.100 msnm a Etiòpia, Kenya, Malawi, Tanzània i Uganda. Els seus hàbitats naturals són els herbassars mèsics i montans, així com les landes alpines. Està amenaçat pel sobrepasturatge, els incendis provocats, el creixement de les infraestructures turístiques i la conversió del seu medi per a usos agrícoles.

## Referències

* ↑ Taylor, P. J. Otomys typus. UICN 2008. Llista Vermella d'espècies amenaçades de la UICN, edició 2008, consultada el 1 juliol 2017.
# Triumviri equitum turmas recognoscendi

Triumviri equitum turmas recognoscendi, o legendis equitum decuriis, van ser uns magistrats extraordinaris romans creats en temps de l'emperador August per revisar les llistes d'equites no al cens, sinó a la transvectio equitum ('desfilada de la cavalleria'), i per admetre persones dins d'aquest orde.
Aquestes funcions abans corresponien als censors, durant el període republicà.

## Referències

* ↑ Smith, William (ed.). «Tresviri». A Dictionary of Greek and Roman Antiquities (1890). [Consulta: 15 abril 2022].
# Estoreta del ratolí

L'estoreta del ratolí és un objecte amb una superfície tova o semirígida que sol ser de cautxú amb una base antilliscant sobre la qual es desplaça l'element de maquinari ratolí. Ajuden a evitar que els ratolins acumulen pols i restes en ser utilitzats.
Jack Kelley, un investigador, creà la primera estoreta del ratolí el 1969, un any després de la primera presentació del ratolí.
Una de les primeres empreses en fabricar estoretes del ratolí fou Moustrak.
Existeixen estoretes del ratolí amb imitacions de pits femenins des de la dècada del 2000.
El 2013 uns investigadors japonesos presentaren el "Sinkpad", una estoreta del ratolí que entra dins la categoria de maquinari que afegeix a les funcionalitats de les estoretes tradicionals (les que no són maquinari) la funcionalitat de poder enfonsar el ratolí dins l'estora per poder portar una finestra cap avant o cap al fons, vore les finestres sobreposades a la que veu l'usuari i augmentar la visió d'una zona concreta.

## Referències

* ↑ «estoreta del ratolí». Cercaterm. [Consulta: 25 juliol 2017].
* 1 2 Lewis, Peter H. «Personal computers; Holiday Hardware». The New York Times, 15-12-1987.
* ↑ Pang, Alex Soojung-Kim «The making of the mouse». American Heritage, 17, 3, 2002. Arxivat de l'original el 2008-06-03 [Consulta: 25 juliol 2017].
* ↑ Ashcraft, Brian «Dead or Alive Getting Mouse Pads with 'Life-Size' Boobs». Kotaku, 22-04-2016 [Consulta: 25 juliol 2017].
* ↑ Kuribara, 2013, p. 1252.
* ↑ Kuribara, 2013, p. 1253.
* ↑ Kuribara, 2013, p. 1252, 1254.
* ↑ Kuribara, 2013, p. 1255.

## Bibliografia

* Kuribara, T., Shizuki, B. i Tanaka, J.. «Sinkpad: a malleable mouse pad consisted of an elastic material». A: CHI'13 Extended Abstracts on Human Factors in Computing Systems. ACM, 2013, p. 1251-1256A.
# Lourenço Marques

«Lourenço Marques» té aquests significats:
* Lourenço Marques (explorador), explorador portuguès del segle xvi, que va explorar la badia Delagoa el 1544. Va donar nom a aquesta badia al segle xvi i a la ciutat de Lourenço Marques (segles XIX i XX).
* Lourenço Marques (ciutat), antic nom de la ciutat de Maputo, capital de Moçambic, que va portar entre 1875 i 1976.
* Districte de Lourenço Marques, districte de la colònia de Moçambic que va existir entre 1877 i 1975, amb capital a la ciutat de Lourenço Marques.
* Província de Lourenço Marques, efímera província de Moçambic que va existir entre el 18 de gener de 1975, quan el districte del mateix nom fou elevat a província, i el 3 de febrer de 1976, quan el nom de la província fou canviat a província de Maputo.
* Badia de Lourenço Marques, nom de la badia Delagoa imposat pel rei Joan III de Portugal (1521-1557) en honor del comerciant i explorador Lourenço Marques, que no va prosperar.
# Paracobitis hagiangensis

Paracobitis hagiangensis és una espècie de peix de la família dels balitòrids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual viu al riu Lô (província de Hà Giang, el Vietnam).

## Observacions

És inofensiu per als humans.

## Referències

* ↑ Bleeker P., 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* 1 2 Catalogue of Life (anglès)
* 1 2 FishBase (anglès)
* ↑ FishWise (anglès)
* ↑ Vietnam Endemic Freshwater Fish Checklist (anglès)

## Enllaços externs

* Encyclopedia of Life (anglès)
# Streaming Text Oriented Messaging Protocol

El protocol de missatges orientats a text (Streaming Text Oriented Messaging Protocol, amb acrònim anglès STOMP) simple (o en streaming), abans conegut com a TTMP, és un protocol basat en text senzill, dissenyat per treballar amb programari intermediari orientat a missatges (MOM). Proporciona un format de cable interoperable que permet als clients STOMP parlar amb qualsevol agent de missatges que admeti el protocol.
El protocol és molt similar a HTTP i funciona amb TCP mitjançant les ordres següents:
* CONNECTA
* ENVIAR
* SUBSCRIU-TE
* BAIXA LA SUBSCRIPCIÓ
* COMENÇAR
* COMPROMÈS
* ABORTAR
* ACK
* NACK
* DESCONNECTAR
La comunicació entre el client i el servidor es fa a través d'un "frame" format per una sèrie de línies. La primera línia conté l'ordre, seguida de les capçaleres en la forma <clau>: <valor> (un per línia), seguida d'una línia en blanc i després el contingut del cos, que acaba amb un caràcter nul. La comunicació entre el servidor i el client es fa mitjançant un marc MISSATGE, REBUT o ERROR amb un format similar de capçaleres i contingut del cos.
Implementacions:
Aquests són alguns productes MOM que admeten STOMP:
* Apache ActiveMQ.
* Fuse Message Broker.
* HornetQ.
* Obre la cua de missatges (OpenMQ).
* RabbitMQ (agent de missatges, té suport per a STOMP).
* syslog-ng a través del seu connector de destinació STOMP.

## Referències

* ↑ Mishra, Harshvardhan. «STOMP - Simple/Streaming Text Oriented Messaging Protocol» (en anglès). https://iotbyhvm.ooo,+29-01-2019.+[Consulta: 19 febrer 2023].
* ↑ ShamanOfJava. «STOMP – Simple/Streaming Text Oriented Messaging Protocol» (en anglès). https://suhasjavablog.wordpress.com,+24-12-2019.+[Consulta: 19 febrer 2023].
* ↑ «STOMP» (en anglès). https://stomp.github.io/.+[Consulta: 19 febrer 2023].
* ↑ «Streaming Text Oriented Messaging Protocol - Alchetron, the free social encyclopedia» (en anglès). https://alchetron.com,+18-01-2016.+[Consulta: 19 febrer 2023].
# José Justiniani Ramírez de Arellano

José Justiniani Ramírez d'Arellano (Madrid, 7 de desembre de 1800 – 1851) va ser un polític espanyol, alcalde de Madrid i ministre durant el regnat d'Isabel II d'Espanya

## Biografia

Era marquès de Peñaflorida. Va ser oficial del Guàrdies Reials i conseller reial. També va pertànyer a la francmaçoneria amb el nom simbòlic Aristómedes. Fou el primer alcalde constitucional de Madrid, de gener de 1842 a gener de 1843. Durant aquest mandat va reformar el clavegueram i les canonades i va traslladar el Rastro de Madrid a la plaça de la Cebada. Després fou nomenat senador per Madrid de 1843 a 1845. Fou també Ministre de Governació en el govern de Luis González Bravo (desembre de 1843 - maig de 1844).
En 1845 fou nomenat senador vitalici. Fou novament alcalde de Madrid de l'1 d'octubre de 1844 al 28 d'agost de 1846, i durant el segon mandat va habilitar per a la circulació de carruatges el passeig de la Castellana.

## Referències

* ↑ Javier Alvarado Planas Masones en la nobleza de España: Una hermandad de iluminados, febrer de 2016
* ↑ Fitxa del Senat
* ↑ Biografia a la Xarxa Ceres del Ministeri de Cultura